Saabusin just Gruusiasse oma järjekordsele külaskäigule. Kohtusin presidendiga, seejärel aga avanes võimalus vaadata uhiuut Gruusia-Vene kultuuritegelaste ühistöös valminud filmi "Vene kolmnurk". See oli tõesti hea film, ennustan, et rahvusvahelistel festivalidel saadab seda silmapaistev edu, meenutas natukene "25.tundi". Film on Tśetśeenia sõja laastavatest mõjudest - nii ühele kui teisele võitlevale poolele. Venemaal seda filmi kardetavasti ei näidata. Grusiinide ees tuleb igal juhul mütsi kergitada - ka Eesti võiks kaasaja maailma mõjukamat vahendajat ehk filmikunsti oma ajaloo mõtestamiseks paremini kasutada.